jkorsvik/nowiki_second_scrape_merged huggingface dataset:
Anthony Salerno

Anthony Michael Salerno (født 1. mai 1911 i New York, USA – død av slag den 27. juli 1992 i Missouri) var en gangster og mafiaboss som var den fungerende boss for Genovese-familien fra 1981 til 1987. Han hadde tilnavnet Fat Tony på grunn av sin størrelse. I løpet av 1970-og 1980-tallet delte Salerno sin tid mellom sitt hjem i Miami Beach, Florida og sin 400 mål store eiendom og hestefarm i New York der han også hadde mafia-hovedkvarteret sitt.I 1978 ble Salerno dømt til seks måneder i fengsel på grunn av ulovlig gambling og fordi han hadde drevet med skatteunndragelse. Tidlig i 1981 led Salerno av et mildt slag og han trakk seg tilbake til for å komme til krefter. Den 31. mars 1981 døde daværende Genovese-bossen Frank Tieri og Salerno ble tilsynelatende den neste lederen for Genovese-familien. Salerno var på denne tiden allment antatt å være sjefen for Genovese-familien, men det ble senere klart at Salerno ikke satt med den reelle makten. Helt siden den tidligere sjefen Vito Genovese døde i 1969 hadde den virkelige mafia-lederen vært Philip Lombardo. Opp igjennom årene hadde Lombardo brukt flere fungerende sjefer for å skjule sin sanne status som leder for å unngå rettshåndhevelse og på grunn av de fire andre mafia-familiene som også holdt til i New York.I 1985 ble Salerno omsider fanget av politiet og ble sammen med åtte andre mafiamedlemmer siktet blant annet for pengeutpressing, medvirkning til mord og sin virksomhet som lånehai og han ble dømt til 100 år i fengsel. I oktober 1986 ble Salerno utnevnt av magasinet Fortune Magazine til den beste gangsteren i USA på grunn av sin makt, rikdom og innflytelse. Etter at han var fengslet ble Salerno helse kraftig forverret på grunn av sin diabetes og det var mistanke om at han hadde prostatakreft.


== Referanser ==


== Eksterne lenker ==
FBI - Anthony Salerno
Albert Kusnets

Albert Kusnets (født 1902 i Tallinn, død 1942 i Arkhangelsk oblast i daværende Sovjetunionen) var en estisk bryter som deltok i de olympiske leker 1924 i Paris og 1928 i Amsterdam.
Kusnets vant en olympisk bronsemedalje i bryting under Sommer-OL 1928 i Amsterdam. Han kom på tredjeplass i vektklassen mellomvekt, opp til 75,0 kg, i gresk-romersk stil bak Väinö Kokkinen fra Finland og László Papp fra Ungarn.


== OL-medaljer ==
1928  Amsterdam -  Bronse i bryting, gresk-romersk stil, mellomvekt  Estland.


== Referanser ==


== Eksterne lenker ==
(en) Albert Kusnets – Olympedia 
(en) Albert Kusnets – Sports-Reference (OL-resultater – arkivert) 
(en) Albert Kusnets – FILA
Brattlandstunnelen

Brattlandstunnelen er en kort veitunnel på Hardangervegen fylkesvei 580 i Bergen i Vestland fylke. Tunnelen er 28 meter og har to kjørebaner.Tunnelen ligger i de såkalte Grimesvingene langs Grimevatnet på veien mellom Indre Arna og Nesttun.


== Se også ==
Veitunneler i Norge
Liste over veitunneler i Norge
Undersjøiske veitunneler i Norge


== Referanser ==
Estland under Sommer-OL 1932

Estland under Sommer-OL 1932. To sportsutøvere fra Estland, begge menn, deltok i to sporter, bryting og friidrett under Sommer-OL 1932 i Los Angeles. Estland vant ikke noen medaljer, beste plassering var en fjerdeplass i bryting. Bryteren og olympiske mesteren fra OL 1928 Osvald Käpp var Estlands flaggbærer under åpningsseremonien.


== Medaljer ==


== Eksterne lenker ==
Resultater og profilside Arkivert 31. januar 2010 hos Wayback Machine. på sports-reference.com
Blue Hawaii (sang)

«Blue Hawaii» er en amerikansk populærmusikksang, skrevet av Leo Robin og Ralph Rainger til Paramount Pictures-filmen Waikiki Wedding fra 1937, hvor den ble fremført av hovedrolleinnehaverne Bing Crosby og Shirley Ross.Crosby, backet av Lani McIntire and His Hawaiians, hadde den første innspilte versjonen i 1937. Den nådde en femteplass på den amerikanske listen.
Sangen har deretter blitt spilt inn på plate i tallrike coverversjoner. Den mest suksessfulle var som tittelsporet til Elvis Presley-filmen fra 1961, hvis soundtrack lå øverst på Billboard Hot 200-albumlisten i tyve sammenhengende uker.
Presley spilte den inn i Radio Recorders, Hollywood, 22. mars 1961. Sangen ble utgitt på LP-platen Blue Hawaii (RCA Victor LSP 2426 (stereo), RCA Victor LPM 2426 (mono)) i oktober 1961. Paramount-produsent var Joseph Lilley.


== Andre innspillinger ==
Frank Sinatra (På albumet Come Fly With Me (1958))
David Byrne (På albumet Big Love: Hymnal (2008))


== Norsk versjon ==
Klara Andersen har skrevet en norsk tekst. Den norske tittelen er «Blå Hawaii».


== Innspillinger ==


== Referanser ==
Nicholas Morello

Nicholas Morello (født som Nicolo Terranova 27. november 1890 i Corleone, Sicilia, død 7. september 1916) var en av de første gangsterne fra New York som var delaktig i organisert kriminalitet og han var med på å grunnlegge det som senere skulle bli kjent som Morello-gjengen og han ble senere en av deltakerne under Camorra-krigen som foregikk fra 1914 til 1917 mellom de forskjellige mafia-familiene i New York. 
Han utvandret sammen med familien sin fra Sicilia og ankom til New York i 1892. Han var den ledene sjefen i Genovese-familien mellom 1909 og frem til sin død i 1916.
Martin Linnes

Martin Linnes (født 20. september 1991) er en norsk fotballspiller som spiller for Molde.Han har tidligere spilt for Sander, og signerte for Kongsvinger høsten 2009, bare en uke før klubben rykket opp i Tippeligaen. Linnes debuterte for KILs A-lag 5. mai 2010 borte mot Sandefjord på Komplett.no Arena. Han signerte i 2016 for den tyrkiske storklubben Galatasaray.


== Molde ==
I august 2011 signerte Linnes for Molde, og ble Molde-spiller fra og med 2012, etter at kontrakten med Kongsvinger gikk ut etter sesongslutt. Molde forsøkte å kjøpe ut spilleren allerede i august, men uten å lykkes. Linnes ble dermed bosman-spiller, og gikk gratis til Molde.
Onsdag 29. oktober 2014 signerte Linnes en forlengelse av kontrakten med Molde ut 2017-sesongen. Han foralte at han er fornøyd med oppholdet til nå i Molde, men håper på et utenlandsopphold. Det riktige tilbudet hade ikke kommet ennå og han ser frem til å utvikle seg videre i Molde.


== Galatasaray ==
Den 13. januar 2016 meldte Linnes overgang til den tyrkiske klubben Galatasaray SK. Linnes ble seriemester i superligaen sesongen 2017–2018 og igjen sesongen etter, og spilte omtrent halvparten av Galatasarays seriekamper. Han har også spilt mesterliga-kamper for klubben sesongen 2018–2019. Sesongen etter ble det mindre spilletid for Linnes, og også et svakere resultat for Galatasaray, som endte på 6.-plass da serien ble ferdigspilt i juli 2020.


== Landslaget ==
Martin Linnes debuterte på det norske herrelandslaget i Herning mot Danmark i en treningskamp den 15. november 2013. 
5. oktober 2017 scoret han sitt første landslangsmål for Norge mot San Marino.


== Meritter ==
Molde FKNM (2): 2013, 2014
Seriemester (2): 2012, 2014Galatasaray SKSeriemester (2): 2017–2018, 2018–2019
Cupmester (2): 2015–2016, 2018–2019IndividueltGullballen årets forsvarsspiller: (1) 2014


== A-landskamper ==


== Referanser ==


== Eksterne lenker ==
(en) Martin Linnes – FIFA 
(en) Martin Linnes – UEFA 
(en) Martin Linnes – Transfermarkt 
(en) Martin Linnes – national-football-teams.com 
(en) Martin Linnes – WorldFootball.net 
(en) Martin Linnes – Soccerbase.com 
(en) Martin Linnes – FootballDatabase.eu 
(en) Martin Linnes – Soccerway 
(en) Martin Linnes – EU-Football.info 
(tr) Martin Linnes – Mackolik.com
Ignazio Saietta

Ignazio Saietta (født i Corleone, Sicilia  den 19. mars 1877, død 13. januar 1947) var lederen for Genovese-familien i New York på begynnelsen av 1900-tallet. Han flyktet til USA fra Sicilia i 1889 etter å ha drept en mann ved navn Salvatore Morello mens han bodde på Sicilia. 
Saietta var en veldig ambisiøs og ivrig New York-mafioso. Han ble også svært fryktet mafioso-medlem allerede i tenårene og i en alder av 20 år hadde var han blitt en av toppsjefene innen siciliansk mafia som holdt til på Manhattan der han baserte han mafia-virksomheten sin på omfattende utpressing, tyveri, ran, lånehai-virksomhet og selvsagt mord. 
Han og hans mafia-medarbeidere var medlemmer av den mektige og meget innflytelsesrike Morello-gjengen som gjennom tidene hadde inkludert store mafialedere som Giuseppe Morello, Nicholas Morello og halvbrødre Vincent Terranova og Ciro Terranova.
Saietta var mistenkt for minst 60 drap og han kan ha drept mange flere. Men han ble aldri fanget av politiet før i 1910 da han ble arrestert av Secret Service. Da ble han dømt til 30 år i fengsel men han ble innvilget en prøveløslatelse i 1920. I 1936 ble Saietta sendt tilbake til fengselet på grunn av forfalskning av mye penger.


== Referanser ==
Sør-Afrika under Sommer-OL 1928

Sør-Afrika under Sommer-OL 1928. Tjuefire sportsutøvere fra Sør-Afrika deltok i sju sporter under Sommer-OL 1928 i Amsterdam. Sør-Afrika kom på tjuetredjeplass med en gull- og to bronsemedaljer.


== Medaljer ==


== Medaljevinnerne ==
Vinjar Fønnebø

Vinjar Magne Fønnebø (født 8. august 1952) er professor i forebyggende medisin ved Universitetet i Tromsø og var direktør for NAFKAM, Nasjonalt forskningssenter innen komplementær og alternativ medisin fra senteret ble startet i år 2000, til 31. mars 2020. Fønnebø er utdannet lege og har mastergrad i epidemiologi fra London School of Hygiene and Tropical Medicine. Senere forsvarte han den medisinske doktorgrad ved Universitetet i Tromsø. I 1998 var han medlem av utvalget ledet av Jarle Aarbakke som skrev NOU-rapporten om komplementær og alternativ medisin som senere bidro til opprettelsen av NAFKAM-senteret. 
Fønnebø er syvendedagsadventist, avholdsmann og vegetarianer. Han er blitt kritisert for å ikke avvise kreasjonisme.


== Bibliografi ==
(no) Publikasjoner av Vinjar Fønnebø i forskningsdokumentasjonssystemet CRIStin
NOU 1998:21 Alternativ medisin. Utredning fra et utvalg oppnevnt av Sosial- og helsedepartementet april 1997. avgitt til Sosial- og helsedepartementet 15. desember 1998 PDF-versjon, Regjeringen.no


== Referanser ==


== Eksterne lenker ==
Vinjar Fønnebøs ansatteside ved NAFKAM, Universitetet i Tromsø
Forskning.no Forskning innen alternativ medisin – må vi finne opp nye metoder?
Mario Gigante

Mario Gigante (født 4. november 1923 i New York) er en gangster og et høytstående medlem av Genovese-familien. Han er broren til den nå avdøde mafiabossen Vincent Gigante. Mario Giganto var boss i Genovese-familien mellom 2004 og 2008.
I 1988 ble Gigante dømt for omfattende lånehai-virksomhet og han fikk en dom på åtte år i fengsel. Men den tidligere New York-senatoren Alfonse D'Amato var angivelig involvert i lobbyvirksomhet med det høytstående mafia-medlemmet Rudolph Giuliani og han reduserte Marios fengselsstraff.Da han var i slutten av 70-årene fikk Mario en kort fengselsstraff på grunn av gjentatt pengeutpressing. Det er blitt antatt at Mario Gigante nå har pensjonert seg fra yrket som mafialeder.
Sør-Afrika under Sommer-OL 1932

Sør-Afrika under Sommer-OL 1932. 12 sportsutøvere fra Sør-Afrika deltok under Sommer-OL 1932 i Los Angeles. Sør-Afrika kom på femtendeplass med to gull- og tre bronsemedaljer.


== Medaljer ==


== Medaljevinnerne ==


== Referanser ==
Acanthobruchidius spiniger

Acanthobruchidius spiniger er en bille som tilhører familiegruppen bladbiller (Chrysomelidae). Acanthobruchidius spiniger er den eneste europeiske arten, antakelig den eneste arten i slekten.
Acanthobruchidius spiniger tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Acanthobruchidius spiniger i Global Biodiversity Information Facility 
Acanthobruchidius spiniger – detaljert informasjon på Wikispecies 
Acanthobruchidius spiniger - Fauna Europaea
Norsk entomologisk forening
Halldis Rønning

Halldis Rønning (født 7. juli 1978 i Bergen) er en norsk dirigent og fiolinist.
Rønning er utdannet ved Griegakademiet i hjembyen Bergen, Musikkonservatoriet i Amsterdam og Norges musikkhøgskole, og hun tok diplomeksamen i orkesterdirigering våren 2006 med Bergen Filharmoniske Orkester.
Hun har arbeidet med de fleste norske symfoniorkestre, deriblant Filharmonien i Oslo. Hun har også arbeidet som dirigent i Vietnam, Nederland og Sverige, og var første kvinne som dirigerte i Hanoi Operahouse i 2006. Rønning har arbeidet mye med samtidsmusikk og samarbeider med de norske ensemblene Cikada, Oslo Sinfonietta og BIT20. I 2010 var Halldis Rønning også å se som mentor i NRK-serien Maestro, der forskjellige kjendiser fikk prøve seg som orkesterdirigent.
Rønning dirigerte sommeren 2013 Norsk Ungdomssymfoniorkester i Wien, med solistene Mari Silje Samuelsen og Håkon Samuelsen.


== Referanser ==


== Kilder ==
Musikk i Nordland
Jermaine Beckford

Jermaine Paul Beckford (født 9. desember 1983 i England) er en britisk tidligere fotballspiller. Han har blant annet spilt for Leeds.


== Referanser ==


== Eksterne lenker ==
(en) Jermaine Beckford – Transfermarkt 
(en) Jermaine Beckford – national-football-teams.com 
(en) Jermaine Beckford – Soccerbase.com 
(en) Jermaine Beckford – FootballDatabase.eu 
(en) Jermaine Beckford – Soccerway 
(en) Jermaine Beckford – FBref
Scott Sinclair

Scott Andrew Sinclair (født 25. mars 1989) er en engelsk fotballspiller som fra den 30. juni 2022 er klubbløs.Han fikk sin ligadebut for Chelsea den 6. mai 2007 da han kom inn for Shaun Wright-Phillips ti minutter før slutt i en kamp mot Arsenal. Han pleier som oftest å spille på venstre vingen i en 4-3-3 formasjon. 
Sinclair har tidligere spilt for Bristol Rovers, Plymouth (lån), Queens Park Rangers FC (lån), Charlton (lån), Crystal Palace (lån), Birmingham (lån), Wigan (lån) og Swansea.
Den 30. januar 2015 ble Sinclair lånt ut fra Manchester City til Aston Villa FC ut 2014/2015-sesongen. Overgangen ble gjort permanent i mai 2015, da Sinclair skrev under på en fireårskontrakt med Aston Villa.


== Referanser ==


== Eksterne lenker ==
(en) Scott Sinclair – Olympedia 
(en) Scott Sinclair – Sports-Reference (OL-resultater – arkivert) 
(en) Scott Sinclair – Storbritannias olympiske komité 
(en) Scott Sinclair – FIFA 
(en) Scott Sinclair – UEFA 
(en) Scott Sinclair – Transfermarkt 
(en) Scott Sinclair – WorldFootball.net 
(en) Scott Sinclair – Soccerbase.com 
(en) Scott Sinclair – Soccerbase.com 
(en) Scott Sinclair – Soccerway
Megasyrphus

Megasyrphus er en gruppe av fluer som tilhører familien blomsterfluer (Syrphidae). Det er kjent seks arter, én av dem forekommer i Norge.


== Utseende ==
Den norske arten er en ganske stor (12–14 mm), gul og svart blomsterflue. Den ligner overflatisk mye på et stort eksemplar av slekten Syrphus, derav det latinske navnet. Ansiktet er gult med svarte kinn og en bred, svart midtstripe og lange, lyse hår. Pannen er svart med svarte hår. Antennene er mørke bortsett fra roten av antennebørsten som er gul. Fasettøynene har korte hår. Brystet er metallglinsende med ganske lang, gul behåring. Scutellum er mørkgul med mørke hår. Vingene er glassklare bortsett fra vingemerket som er gulbrunt. Åren R4+5 gjør en bue bakover midt på. Beina er gule bortsett fra baklårene som er svarte. Bakkroppen er svart, det andre leddet har brede, gule sideflekker, leddene 3-6 har gule tverrbånd som gjerne har et innhakk i midten.


== Levevis ==
Disse fluene er knyttet til bar- og blandingsskoger der de flyr i lysninger.
Megasyrphus erraticus flyr fra mai til september og besøker mange slags blomster. Larven lever av bladlus, gjerne på bartrær.


== Utbredelse ==
I tillegg til den arten som lever i Europa finnes det to arter i Øst-Asia og tre i Nord-Amerika.
I Norge finnes Eriozona syrphoides langs kysten til Bergens-området, men den er ikke vanlig.


== Systematisk inndeling med nordiske arter ==
Disse artene har vært regnet til slekten Eriozona men er nå ført tilbake til slekten Megasyrphus.

Fluer (Brachycera)
Muscomorpha
høyerestående fluer [Cyclorrhapha)
Aschiza
familie blomsterfluer (Syrphidae)
underfamilie Syrphinae
slektsgruppe Syrphini
slekten barskogblomsterfluer, Megasyrphus Dusek & Láska, 1967
stripet barskogblomsterflue, Megasyrphus erraticus (Linnaeus, 1758)


== Kilder og litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
Nielsen, Tore R. Syrphidae checklist - Norway. www.syrphidae.com/checklist.php - Sjekkliste over norske arter.
Fauna Europaea Web Service (2004) Fauna Europaea version 1.1, www.faunaeur.org
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
Torp, E. 1994. Danmarks svirrefluer (Diptera: Syrphidae). Apollo Books, Stenstrup.


== Eksterne lenker ==
(en) Megasyrphus i Global Biodiversity Information Facility 
(no) Megasyrphus hos Artsdatabanken 
(sv) Megasyrphus hos Dyntaxa 
(en) Megasyrphus hos NCBI 
(en) Kategori:Megasyrphus – bilder, video eller lyd på Wikimedia Commons 
www.syrphidae.com/ – the Syrphidae website
Verdensrekordhistorikk på 1000 m hurtigløp skøyter damer

Oversikt over utviklingen av verdensrekorder på 1 000 m hurtigløp for damer som er godkjent av International Skating Union:


== Kilder ==
Historiske verdensrekorder. International Skating Union.
Thomas Ludescher

Thomas Ludescher (født 3. februar 1969 i Feldkirch) er en østerriksk musiker, dirigent og musikkpedagog.   
Under elektrikerutdanningen sin begynte Ludescher også på et studium ved Vorarlberger Landeskonservatorium. Han studerte trompet hos Lothar Hilbrand i Feldkirch og hos Josef Pomber ved Universitetet for Musikk og utøvende Kunst i Wien. Han studerte musikkpedagogikk hos Peter Röbke. I 1996 fullførte han med magister artium. Siden 1997 er han leder for korpsdireksjonslinja ved Vorarlberger Landeskonservatorium. 
I årene 1999 og 2000 var han gjestedirigent ved Bregenzer Festspiele. I 2003 bestod han dimplomeksamen i blåseorkesterledelse og instrumentering ved musikkhøgskolen i Nürnberg hos Maurice Hamers. Videre studerte han komponering hos Herbert Willi ved konservatoriet i Vorarlberg, og korpsdireksjon og instrumentering i mesterklassen ved musikkhøgskolen i Augsburg-Nürnberg. Siden våren 2003 leder han korpsdireksjonslinja ved Tiroler Landeskonservatorium. Han er regionskapellmester i Vorarlberg og leder Sinfonischen Blasorchester Vorarlberg som han selv stiftet i 1997. Høsten 2004 overtok han en stilling som direksjonslærer ved musikkhøgskolen i Nürnberg. 


== Utmerkelser ==
I april 2005 vant han den internasjonale dirigentkonkurransen Prix Credit Suisse, der 22 utvalgte deltakere fra Estland, Sveits, Tyskland, Japan, Frankrike og Østerrike deltok.
Med Sinfonisches Blasorchester Vorarlberg deltok han på forskjellige muskkonkurranser, blant annet i Valencia og på CISM-konkurransen i Schladming. En særlig stor suksess nådde han med orkesteret sitt ved 15. World-Music-Contest 2005 i Kerkrade (Nederland). De kom på tredjeplass i elitedivisjonen i avdelingen for janitsjarkorps med 92,4 poeng. De spilte Chakra av Maurice Hamers som ble skrevet for denne anledningen og uroppført da. I 2007 ble komposisjonen gitt ut på DVD som et audiovisuelt verk.
Elisabeth Fossan

Elisabeth Fossan (født 7. august 1967) er en norsk musiker (trombone).
Fossan er utdannet trombonist fra Musikkonservatoriet i Trondheim (Nå en del av NTNU) og har hatt en rekke jobber i musikklivet i Trøndelag, blant annet for Norges Musikkorps Forbund og Nord-Trøndelag fylkeskommune. Hun spiller fast i messingkvintetten Quintus.


== Eksterne lenker ==
Musikk i Nord-Trøndelag: Elisabeth Fossan
Gladsaxehus

Gladsaxehus (Gladsax hus) er i dag en ruin etter den tidligere borg og setegård, og ligger i Gladsax i Skåne, et par kilometer vest for Simrishamn (tidligere dansk: Simmershavn) og et par mil nordøst for Glimmingehus. Borgen lå umiddelbart øst for kirken og kirkegården.


== Historie ==
Gladsax nevnes første gang i skriftlige kilder 1322, hvor erkebiskop Esger Juul utferdiget et privilegiebrev og stadfestet bestemmelser som var utferdiget av erkebiskop Eskil på 1100-tallet, om at fire kirker skulle legges under Tommerup kloster, blant dem ecclesiam sancti Jacobi in Glathsyas. I begynnelsen av 1400-tallet utnevnte unionsdronningen Margrethe I Gladsaxehus til kongelig lensborg.
I år 1314 skriver ridderen Børge Thorkildsen av den skånske ætten Bing seg til Gladsax. En senere eier ble Ide Pedersdatter Falk som levde fra 1358–1399. Ide var i sin tid en av Skånes absolutt mektigste kvinner og eide etter sin første mann betydelig flere gods enn noen av sine tre brødre. Hun var også i tett forbindelse med både Margrethe I og Roskildes biskop Peder Jensen Lodehat, som var dronningens rådgiver. Da Ide døde hadde hun, foruten et påtenkt kloster i Gladsax, også testamentert eiendeler til sitt kvinnelige tyende. De var blitt tilgodesett med både seng, sengetøy og litt penger til en trygg alderdom i et kloster.   
I ca. 200 år residerte lensherrer på Gladsaxehus over Gladsax len, blant andre Eskil Mogensen Gøye (lensmann 1471 – †1476), Jens Holgersen Ulfstand (trolig lensmann 1476 – †1486) og Sten Basse Bille (lensmann 1490 – †1506). Gladsax utgjorde et selvstendig len frem til 1621 hvor det inngikk i Christianstad len, og hvor kong Christian 4. makeskiftet Gladsax slott og hovedparten av lensgodset til Jacob Beck. Ved kommunereformen 1952 ble Gladsaxe kommune innlemmet i Simrishamn by.


== Eksterne lenker ==
Gladsaxehus en lensborg fra middelalderen
Boxberg (Oberlausitz)

Boxberg (oversorbisk: Hamor) er i areal den største kommunen Landkreis Görlitz i Direktionsbezirk Dresden i Fristaten Sachsen. Kommunen har 5 321 innbyggere (31. desember 2008).
Kommunen er kjent for Boxberg kraftverk.


== Kommunesammenslåinger ==
Kommunen består av 18 regioner:

Boxberg var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.


== Bilder ==

		
		
		
		


== Referanser ==


== Eksterne lenker ==
(de) Offisielt nettsted 
(en) Boxberg/O.L. – kategori av bilder, video eller lyd på Commons 
(en) Boxberg/O.L. – galleri av bilder, video eller lyd på Commons
Messingkvintett

En Messingkvintett er et blåseensemble som består av fem messingblåsere.
I utgangspunktet stilles det ingen andre krav til en messingkvintett enn at den består av fem messinginstrumenter, men ensembleformen er i stor grad blitt standardisert til å bestå av to trompeter, ett valthorn, en trombone og en tuba.
It’s a Sin to Tell a Lie

«It's a Sin to Tell a Lie» er en amerikansk populærmusikksang fra 1936, skrevet av Billy Mayhew.
Den ble opprinnelig introdusert av Fats Waller. Han spilte sangen inn i New York 6. mai 1936. Den ble utgitt på 78-platen Victor 20-1595.Sangen fikk nytt liv i 1955 av Somethin' Smith and the Redheads på singleplaten Epic 5-8093. Deres versjon lå på en syvendeplass på Billboard-listen.
John Denver forteller en historie om sangen og gjør en coverversjon av den på albumet Live at the Sydney Opera House (RCA Victor VPL1-7167) fra 1978.Andre artister som har spilt inn versjoner på plate innbefatter Tony Bennett, Lenny Breau, Ann Breen, Billy Cotton and his Band med refrengsang, Steve Goodman, Buddy Greco, Vera Lynn. Jerry Murad and the Harmonicats, Patti Page, Elvis Presley, Bobby Vinton og Slim Whitman.


== Norsk versjon ==
Arne Svendsen har skrevet en norsk tekst. På norsk bærer den tittelen «Det er synd å si en løgn». 


=== Innspillinger ===


== Referanser ==


== Eksterne lenker ==
(en) It's a Sin to Tell a Lie på MusicBrainz